**ΕΚΘΕΣΗ ΔΡΑΣΤΗΡΙΟΤΗΤΩΝ**

**ΤΗΣ ΕΚΠΑΙΔΕΥΤΙΚΟΥ ΘΕΑΝΩΣ ΠΟΤΑΜΙΑΝΟΥ(ΠΕ02)**

**ΜΕΤΑΤΗ ΜΕΤΑΚΙΝΗΣΗ ΤΗΣ ΣΤΗΝ ΤΟΣΚΑΝΗ**

**ΣΤΑ ΠΛΑΙΣΙΑ ΤΟΥ ΕΥΡΩΠΑΪΚΟΥ ΠΡΟΓΡΑΜΜΑΤΟΣ *«*ERASMUS*»***

Στα πλαίσια του ευρωπαϊκού προγράμματος **ERASMUS** έλαβα μέρος στην επιμορφωτική δράση με θέμα «**Reading the City»** που πραγματοποιήθηκε στην Ιταλία και συγκεκριμένα στην Τοσκάνη από τις **28/8**/**2016** έως τις **3/9/2016**.

Η μετακίνησή μου στην Τοσκάνη και η επιστροφή μου στην Ελλάδα πραγματοποιήθηκαν χωρίς να αντιμετωπίσω κανένα πρόβλημα . Η διαμονή μου άλλωστε στην Ιταλία υπήρξε άψογη και ο φορέας υποδοχής είχε φροντίσει για την απρόσκοπτη παραμονή μου στην Pistoiaτης Τοσκάνης.

Όσον αφορά την επιμορφωτική μας δραστηριότητα με θέμα «**Reading the City»** θεωρώ ότι ήταν υψηλού επιπέδου και εξαιρετικά ενδιαφέρουσα. Ήταν άψογα οργανωμένη , ακολούθησε πιστά το καθορισμένο πρόγραμμα και έδωσε εναύσματα στο εκπαιδευτικό μου έργο.

**Στις 28/8/16** στο ξενοδοχείο **Locanda San Marco** της **Pistoia**πραγματοποιήθηκε το καλωσόρισμα και η γνωριμία με τους leaders και τους εκπαιδευτικούς των άλλων χωρών που συμμετείχαν. Ακολούθησε παρουσίαση του προγράμματος και δόθηκαν οι στόχοι και οι άξονες του *.*Έγινε σύντομη αναφορά στην ιστορία της πόλης, Pistoia που διαμέναμε *,* ενώ κλήθηκε κάθε ένας από τους συμμετέχοντες του προγράμματος να παρουσιάσει τη δική του χώρα με τη δράση **‘’Taste from your home’’**.Εκεί προσφέραμε γεύσεις και εδέσματα που ο καθένας είχε φέρει από την πατρίδα και συνειδητοποιήσαμε τη διαφορετική λειτουργία των γεύσεων.

Στις **29/8/16** επισκεφθήκαμε το **Instituto d’arte** **PETROCCHI**στηνPistoia*.*  Στο Ινστιτούτο Τέχνηςχωριστήκαμε σε ομάδες και υλοποιήσαμε τη δράση **«Η δημιουργία της ιδανικής πόλης»** .

Στη συνέχειαέγινε παρουσίαση με θέμα : ***«*Reading the cities of Tuscany*»***και ακολούθησαν εισηγήσεις από τους καθοδηγητές με θεματικούς άξονες : **«City and identity»** και **«Reading the city** **as a museum»** *.*

Το απόγευμα της ίδιας μέραςεπισκεφτήκαμε το **Campanille del Duomodi** **Pistoia**και πραγματοποιήσαμεοριζόντια ανάγνωση της πόλης. Είδαμε την πόλη από ψηλά και καταλάβαμε πως σφαιρική μελέτη μιας πόλης σημαίνει μελέτη από όλες τις οπτικές γωνίες .

Στις **30/8/1/6** επισκεφτήκαμε το San Giminiano . Μελετήσαμε τα κτήρια της περιοχής και κληθήκαμε ανά ομάδες να ανταποκριθούμε σε συγκεκριμένες δραστηριότητες .

Επόμενος σταθμός μας την ίδια μέρα υπήρξε η Sienna. Ανά ομάδες πραγματοποιήσαμε ανάγνωση της ιστορίας της πόλης ,ανακαλύψαμε την παράδοσή της σχετικά με το Contrato , την αντιπαλότητα που υπήρχε στις γειτονιές της πόλης , ενημερωθήκαμε για το Palio , δηλαδή τον επίσημο αγώνα που διεξάγεται ανάμεσα τους, και ρωτήσαμε για τις μεταξύ τους σχέσεις σήμερα στην προσπάθεια να ανακαλύψουμε την ταυτότητά της πόλης .

Την Τετάρτη ,31/8/16. Επισκεφτήκαμε τη Φλωρεντία. Εκεί επικεντρωθήκαμε και πάλι στην μελέτη της Ιστορίας, της ταυτότητας και της καλλιτεχνικής ατμόσφαιρας της πόλης,.

Το απόγευμα της ίδιας μέρας επισκεφτήκαμε το Pratο, μία βιομηχανική πόλη με έντονη την παρουσία κινέζων μεταναστών.

Εκεί, διερευνήσαμε τις επιδράσεις των μεταναστών στην ζωή της πόλης και μελετήσαμε πόσο επηρεάζεται η φυσιογνωμία μιας πόλης μέσω των ξενικού στοιχείου.

Την **1/9/16** επισκεφτήκαμε την **VILLA CELLE στην Πιστόια,**που φιλοξενεί μία από τις πιο σημαντικές συλλογές Σύγχρονης Τέχνης στην Τοσκάνη. Επιβεβαιώσαμε μέσα από τα έργα τέχνης ότι η φύση αποτελεί πηγή έμπνευσης για τους λειτουργούς της τέχνης και πώς το φυσικό περιβάλλον και η καλλιτεχνική δημιουργία μπορούν να συνυπάρξουν αρμονικά.

Το απόγευμα στο **Instituto d’arte Petrocchi**πραγματοποιήθηκε λεπτομερής ξενάγηση με εκτενή ενημέρωση για την ιστορία και τον τρόπο λειτουργίας της συγκεκριμένης σχολής.

Στη συνέχεια επισκεφτήκαμε το **Mati Nursery** *,*ένα φυτώριο που δραστηριοποιείται οικονομικά στην πόλη Πιστόια . Η δράση αυτή περιλάμβανε καλωσόρισμα και ομιλία από έναν επικεφαλής της οικονομικής μονάδας με ανάλυση της λειτουργίας του φυτωρίου καθώς και ξενάγηση στους χώρους του .

Στις **2/9/16** επισκεφθήκαμε το **Museum Marino Marini**στην Pistoia*.* Εκεί πήραμε μέρος σε ένα πρακτικό εργαστήριο που πραγματοποιήθηκε σε ομάδες: **Citizen workshop**Πραγματοποιήθηκε εισήγηση σχετικά με τις έννοιες : **«πολίτης-πολιτεία-πολίτευμα»**και ακολούθησαν ασκήσεις που αποσκοπούσαν στην ανταλλαγή απόψεων ανάμεσα στους συμμετέχοντες με θέμα την **κοινωνία.**. Το μεσημέρι της ίδιας ημέρας έγιναν οι παρουσιάσεις των εργασιών που εκπόνησαν οι ομάδες των εκπαιδευτικών.

Κάθε ομάδα παρουσίασε ένα από τα θέματα που είχαν προτείνει από την αρχή του σεμιναρίου οι υπεύθυνοι του προγράμματος. Η ομάδα στην οποία ανήκα παρουσίασε το θέμα “**City and identity**”

Τελευταία επίσκεψη έγινε στο PALAZZO VESCOVI.Πραγματοποιήθηκε ξενάγηση στο μουσείο και ολοκληρώσαμε τη μελέτη μας κάνοντας «κάθετη ανάγνωση της πόλης».

Στις **3/9/2016** η δράση ολοκληρώθηκε με συζήτηση, ανατροφοδότηση και προτάσεις για αξιολόγηση, βελτίωση και μελλοντικές συνεργασίες σε ευρωπαϊκά προγράμματα.

Συμμετέχοντας στο πρόγραμμα Erasmus «Reading the city» έζησα μια πολύ ενδιαφέρουσα εκπαιδευτική εμπειρία, αποκόμισα και απέκτησα νέες εκπαιδευτικές δυνατότητες που μπορώ να τις χρησιμοποιήσω δημιουργικά στο εκπαιδευτικό μου έργο. Κρίνω ότι η δυνατότητα συμμετοχής των εκπαιδευτικών στο ευρωπαϊκό πρόγραμμα «ERASMUS» είναι πολύ ωφέλιμη γιατί ανοίγει τους ορίζοντες των εκπαιδευτικών και τους δίνει την ευκαιρία να επαναπροσδιορίσουν το εκπαιδευτικό τους έργο και να το θέσουν σε ευρωπαϊκό επίπεδο!.

Με εκτίμηση

Θεανώ Ποταμιάνου